b'\n_START_ARTICLE_\nLeo H\xc3\xa4rk\xc3\xb6nen\n_START_PARAGRAPH_\nLeo H\xc3\xa4rk\xc3\xb6nen (25. toukokuuta 1904 Impilahti \xe2\x80\x93 21. joulukuuta 1978 Helsinki) oli suomalainen s\xc3\xa4velt\xc3\xa4j\xc3\xa4 ja musiikkipedagogi.\n_START_SECTION_\nHenkil\xc3\xb6historia\n_START_PARAGRAPH_\nH\xc3\xa4rk\xc3\xb6sen vanhemmat olivat opettaja Jaakko H\xc3\xa4rk\xc3\xb6nen ja Martta Niikko ja puoliso vuodesta 1931 Heli\xc3\xa4 Usma (Nyman). H\xc3\xa4n tuli ylioppilaaksi 1923 ja valmistui filosofian maisteriksi 1927. Helsingin konservatorion s\xc3\xa4vellysdiplomin H\xc3\xa4rk\xc3\xb6nen suoritti 1932 ja kasvatusopin laudaturin 1935. H\xc3\xa4rk\xc3\xb6nen toimi musiikin lehtorina eri seminaareissa, Raumalla 1927\xe2\x80\x931935, Sortavalassa 1935\xe2\x80\x931940, Heinolassa 1940\xe2\x80\x931941, Sortavalassa uudestaan 1942\xe2\x80\x931944 ja Raahessa vuodesta 1945. Heinolassa h\xc3\xa4n ty\xc3\xb6skenteli uudelleen vuodesta 1953. H\xc3\xa4rk\xc3\xb6nen toimi Rauman Mieslaulajien johtajana 1930\xe2\x80\x931935 ja Sortavalan Mieslaulajien johtajana 1935\xe2\x80\x931940 ja 1942\xe2\x80\x931944. Laatokan musiikkikriitikko Roiha oli 1935\xe2\x80\x931940 ja 1942\xe2\x80\x931944.'